
PL.X 358


AVIZ
asupra propunerii legislative pentru modificarea şi completarea Legii nr. 188/1999 privind statutul funcţionarului public


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 188/1999 privind statutul funcţionarului public, trimisă cu adresa nr. Pl.x- 358 din 25 aprilie 2006 şi înregistrat sub nr. 31/564 din 26.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 13 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 7 iunie 2006.


Membrii comisiei au examinat propunerea legislativă supusă aprobării,  expunerea de motive, avizul favorabil al Consilului Legislativ cu nr. 1467/21.10.2005 şi punctul de vedere al Guvernului, cu nr. 23 din 04.01.2006, care nu susţine adoptarea acestei iniţiative legislative.
În urma dezbaterilor, constatându-se că atât programul de lucru cu publicul, cât şi condiţiile de organizare a concursului, sunt deja reglementate prin Hotărârile Guvernului nr. 1723/2004 şi, respectiv, 1209/2003 privind organizarea şi dezvoltarea carierei funcţionarilor publici, cu modificările şi completarile ulterioare, membrii comisiei au hotărât, cu unanimitate de voturi, avizarea negativă a propunerii legislative, 


În raport de obiectul şi conţinutul său, proiectul de lege face parte din categoria legilor organice.
                   PREŞEDINTE,                             SECRETAR,
                    Sergiu Andon                              George Băeşu
Consilier

Dr. George Cucu

